Azərbaycan–Somali münasibətləri

Azərbaycan–Somali münasibətləri — Azərbaycan Respublikası ilə Somali Federativ Respublikası arasındakı mövcud ikitərəfli əlaqələr.

Diplomatik əlaqələr
İki ölkə arasında diplomatik əlaqələr 2004-cü ilin mart ayının 22-də qurulmuşdurAzərbaycan Respublikası ilə diplomatik əlaqələr qurmuş dövlətlərin siyahısı . mfa.gov.az .

11 fevral 2025-ci ildə Somali prezidenti Hasan Şeyx Mahmud Azərbaycana rəsmi səfərə gəlib. O, Azərbaycana səfər edən ilk Somali Prezidenti oldu. Azərbaycan Respublikası ilə Somali Federativ Respublikası arasında imzalanmış sənədlərin Azərbaycan Prezidenti İlham Əliyevin və Somali Prezidenti Hasan Şeyx Mahmudun iştirakı ilə mübadiləsi mərasimi olub. Mərasimdə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi ilə Somali Federativ Respublikasının Prezidentinin Ofisi arasında dövlət xidmətlərinin göstərilməsi sahəsində və Azərbaycan Respublikasının Energetika Nazirliyi ilə Somali Federativ Respublikasının Energetika və Su Ehtiyatları Nazirliyi arasında yaşıl enerji sahəsində əməkdaşlığa dair anlaşma memorandumları və Azərbaycan Respublikasının Elm və Təhsil Nazirliyi ilə Somali Federativ Respublikasının Təhsil, Mədəniyyət və Ali Təhsil Nazirliyi arasında təhsil sahəsində və Azərbaycan Respublikası Hökuməti ilə Somali Federativ Respublikası Hökuməti arasında müdafiə və müdafiə sənayesi sahələrində əməkdaşlıq haqqında sazişlərin mübadiləsi olub.

Azərbaycan və Somalinin həmkarlar ittifaqları Anlaşma Memorandumu imzalayıb.

Deputat Qənirə Paşayeva Somalidə
Azərbaycan Respublikası Milli Məclisinin deputatı Qənirə Paşayeva 2012-ci ildə iki həftə uşaq həkimi qismində Somalidə fəaliyyət göstərmiş, sakinlərə yardım etmişdirQənirə Paşayeva Somalidə həkimlik edəcək . lent.az, 07.08.2012 Azərbaycan millət vəkili Somalidə [Fotolar] . amerikaninsesi.org, 08.08.2012 .

İstinadlar

Xarici keçidlər